**Floarea iubirii**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Floare mică, floare-albastră

Ce-ai înflorit în grădină,

Te-am rupt și te-am pus în glastră

În noapte cu lună plină.

Mi-ai înmiresmat odaia

Și-ai deschis o poartă-n suflet,

Ai adus cu tine ploaia

Ce mi-a-nmugurit un zâmbet.

Floare de nu-mă-uita,

Nu te ofili, te rog !

Eu îți dărui inima,

Fii al dragostei zălog.

Floarea nu m-a ascultat,

Până în zori s-a uscat...

Când în grădină-am ieșit,

Era un câmp înflorit

Care-mprăştia lumină !

Dintr-o lacrimă Divină

Răsărea un curcubeu

Și în el...sufletul meu.